༢༤
རྗེ་ཙོང་ཁ་པ་ཞལ་མཇལ་དུས་ཀྱི་ཉམས་མགུར།
༧རྒྱལ་བ་དགེ་འདུན་རྒྱ་མཚོ། (༡༤.༧༦་༡༥༤༢)
༄༅༅། །རྒྱལ་བ་ཐམས་ཅད་ཀྱི་མཁྱེན་བརྩེ་གཅིག་ཏུ་བསྡུས་པའི་ངོ་བོ་ཕ་འགྲན་ཟླ་ཐམས་ཅད་དང་བྲལ་
བ་དེའི་ཞབས་ལ་ཕྱག་འཚལ་ལོ། །ཐུགས་རྒྱལ་བ་ཀུན་དང་དབྱེར་མེད་ཀྱང༌། །སྐུ་ཐ་མལ་བཀོད་པ་སྣ་
ཚོགས་ཀྱིས། །གསུང་ལེགས་བཤད་བདུད་རྩིའི་ཆར་འབེབས་པ། །ཕ་བཀའ་དྲིན་མཉམ་མེད་ཙོང་ཁ་པ། །
མི་སྙིང་མེད་ཁོ་བོའི་སྙིང་ཞུགས་ལ། །སྤྲང་ཆོས་མེད་པོའི་བློ་སྣ་ཆོས་ལ་སྒྱུར། །ཕ་ཐུགས་རྗེས་གཟིགས་ཤིག་
བཀའ་དྲིན་ཅན། །སྐྱབས་གཞན་ན་མེད་དོ་མཁྱེན་བརྩེའི་གཏེར།།
ཚེ་འདི་ཕྱིའི་བདེ་ལེགས་ཀུན་གྱི་གཞི། །རྗེ་བླ་མ་ཁྱེད་དུ་མ་ཤེས་པར། །སྔར་དོན་མེད་སྐྱབས་
གཞན་འཚོལ་འཚོལ་ནས། །ཞེས་ཐག་པས་བློ་གཏད་མ་བགྱིས་པ། །ད་འགྱོད་པ་དྲག་པོས་སྙིང་ལ་ཟིན།།
འདི་ལེགས་པར་བསམས་ཚེ་དམ་ཆོས་དང༌། །སེམས་འབྲེལ་ཐག་ཆད་པས་ལན་པར་གདའ། །ཕ་བཀའ་
དྲིན་མཉམ་མེད་ཙོང་ཁ་པ། །ད་ཁོ་བོའི་བློ་སྣ་ཆོས་ལ་སྒྱུར། །སེམས་སྣང་ཤས་དྲག་པོས་དབྱེན་བཅོས་ནས།།
ཕྱི་ཆོས་པའི་ཚུལ་འཆོས་མཁས་ན་ཡང༌། །ནང་ཤེས་རྒྱུད་ཆོས་དང་མ་འབྲེལ་ན། །བློ་ནང་དུ་ཕྱོགས་ན་ཡི་རེ་
མུག །དུས་ད་ལྟ་འཆི་བ་མ་དྲན་པ། །སེམས་ཆོས་དང་འབྲེལ་ཐག་ཆད་པས་ལན། །ཕ་བཀའ་དྲིན་མཉམ་
མེད་ཙོང་ཁ་པ། །ད་ཁོ་བོའི་བློ་སྣ་ཆོས་ལ་སྒྱུར། །སེམས་རྙེད་བཀུར་རོ་ལ་སྲེད་བཞིན་དུ། །དུས་རྟག་ཏུ་བག་
མེད་བྱ་བ་ཡིས། །རྟེན་དལ་འབྱོར་མི་ལུས་ཆུད་གཟོན་པ། །ཕྱི་མཛེས་མཛེས་འདྲ་ཡང་ཚུལ་འཆོས་ཡིན།།
གསུང་སྨྲ་བརྗོད་མཁས་ཀྱང་རྫུན་ཚིག་ཡིན། །ལར་གྲུང་གྲུང་འདྲ་ཡང་གླེན་པ་ཡིན། །ཆོས་བཟང་པོར་རློམ་
ཡང་ཟོག་པོ་ཡིན། །གནས་ངན་སོང་གསུམ་གྱི་སྡུག་བསྔལ་དེ། །ཆེས་བཟོད་གླགས་མེད་པར་ཤེས་བཞིན་
དུ། །དེར་མི་སྐྱེའི་ཐབས་ལ་མི་འབད་པར། །སེམས་དལ་བར་སྡོད་པའི་ངང་རིང་པོ། །ཆེས་གླེན་པའི་ལུག་
ཀྱང་རང་གི་གྲོགས། །སྲོག་འབྲལ་བར་མཐོང་ཚེ་སྙིང་འདར་ན། །ཁྱོད་སྤྱང་པོ་མ་དེའི་ཐུགས་རྒྱུད་ལ།།
གདོན་ཞུགས་པ་མིན་པ་
་པ་མིན་པ་འོས་ཅི་ཡོད། །དོན་དེ་ལྟར་ད་དུང་མ་དྲན་པ། །སེམས་ཆོས་དང་འབྲེལ་ཐག་ཆད་
པས་ལན། །ཕ་བཀའ་དྲིན་མཉམ་མེད་ཙོང་ཁ་པ། །ད་ཁོ་བོའི་བློ་སྣ་ཆོས་ལ་སྒྱུར། །ཁོང་ཚངས་དང་བརྒྱ་
བྱིན་ལ་སོགས་པ། །དཔལ་འབྱོར་པའི་ཕུན་ཚོགས་མཐའ་ཡས་ཀྱང་། །ལར་རང་དབང་མེད་པར་འདོར་
དགོས་པའི། །ཚུལ་སྙིང་ནས་མ་དྲན་རང་འདོད་ཅན། །ནོར་ཞིང་གཞིས་གཉེན་དང་ལོངས་སྤྱོད་སོགས། །དུས་

མགུར་གླུའི་སྐབས།
227
རྟག་ཏུ་མི་དགོས་དགུ་དགོས་པོ། །ཆོག་མི་ཤེས་འཁོར་བའི་བདེ་འབྲས་ལ། །ཡིད་ཆགས་ཞེན་དྲག་པོས་
བཅིངས་པ་ཡང༌། །སེམས་ཆོས་དང་འབྲེལ་ཐག་ཆད་པས་ལན། །ཕ་བཀའ་དྲིན་མཉམ་མེད་ཙོང་ཁ་པ། །ད་
ཁོ་བོའི་བློ་སྣ་ཆོས་ལ་སྐྱུར། །ལར་བརྟན་པ་མ་ཐོབ་ཚེ་འདིའི་མཐའ། །དགྲ་འཆི་བདག་དྲག་པོའི་ཁ་ནང་
ཆུད། །ལས་མི་དགེ་བཅུ་ཡི་རླུང་ཤུགས་ཀྱིས། །གནས་འཇིགས་རུང་ངན་འགྲོའི་གཡང་སར་ཕྱོགས། །ཚེ་
ཐོག་མ་མེད་ནས་བསགས་པ་ཡི། །ལས་ངན་པའི་ཁུར་པོ་རི་བས་ལྕི། །ད་ཤི་ཡང་འགྱོད་པ་མེད་སྙམ་པའི།།
གདེང་ཏིལ་འབྲུ་ཙམ་ཡང་རང་ལ་མེད། །གཉེན་ཉེ་དུ་ངུ་བས་མཐའ་བསྐོར་ཅིང༌། །ནོར་ལོངས་སྤྱོད་སོགས་
ལ་འཕྲེང་བཞིན་དུ། །རང་གཅིག་པུར་སྐྱས་ཆེན་འདེགས་པའི་ཚེ། །སེམས་འགྱོད་ཀྱང་འཕྱིས་སོ་སྙམ་པ་
མེད། །སེམས་ཆོས་དང་འབྲེལ་ཐག་ཆད་པས་ལན། །ཕ་བཀའ་དྲིན་མཉམ་མེད་ཙོང་ཁ་པ། །ད་ཁོ་བོའི་བློ་
སྣ་ཆོས་ལ་སྒྱུར། །མ་ཁམས་གསུམ་འཁོར་བའི་སེམས་ཅན་རྣམས། །ཆེས་བཟོད་དཀའི་སྡུག་བསྔལ་མནར་
བ་ལ། །སེམས་གཡོ་འགུལ་ཅུང་ཟད་མ་མཆིས་པ། །རྒྱུད་ཆོས་དང་འབྲེལ་ཐག་ཆད་པས་ལན། །ཕ་བཀའ་
དྲིན་མཉམ་མེད་ཙོང་ཁ་པ། །ད་ཁོ་བོའི་བློ་སྣ་ཆོས་ལ་སྒྱུར། །སྤྲང་བདག་གི་སྐྱིད་སྡུག་ལེགས་ཉེས་ཀུན། །རྗེ་
བླ་མ་ཁྱེད་རང་མཁྱེན་ལགས་པས། །ཐུགས་བརྩེ་བའི་དབྱིངས་ནས་མ་དོར་བར། །མཆོག་ཐུན་མོང་དངོས་
གྲུབ་སྩལ་དུ་གསོལ། །ལས་འགྲོ་དོན་བྱེད་པ་མ་གཏོགས་པ། །རྗེ་བླ་མ་ཁྱེད་ལ་མ་མཆིས་པས། །ཕུགས་
རྗེས་སུ་འཛིན་པར་འཚལ་མོད་ཀྱི། །གནས་ངན་སོང་གསུམ་གྱི་སྡུག་བསྔལ་དེ། །ད་མྱོང་ན་བཟོད་གླགས་
མ་མཆིས་པས། །དུས་ད་ལྟ་ཉིད་ནས་ཞལ་སྟོན་ལ། །སྤྲང་ཆོས་མེད་དགའ་ལྡན་གནས་སུ་དྲོངས། །ཆོས་ཟབ་
དང་རྒྱ་ཆེའི་ཆར་པ་ཕོབ། །རྒྱུད་བདག་འཛིན་འཁྲི་བ་རྩད་ནས་ཆོད། །ཕ་ཁྱེད་རང་ལྟ་བུར་བྱིན་གྱིས་རློབས།།
ཚུལ་འདི་ལྟར་སྨྲ་བ་བླ་མའི་དྲིན། །སྙིང་ཐག་པས་དྲན་པའི་དད་པ་དང་། །སེམས་གདུང་ཤུགས་
དྲག་པོས་ཀུན་བསླང་ནས། །ཡུལ་གཙང་སྟོད་ཀྱི་ཆོས་མེད་བྱ་བྲལ་བ། །སྤྲང་སྨྱོན་པ་དགེ་འདུན་རྒྱ་མཚོས་
སྨྲས། །ད་རྗེ་བཙུན་བླ་མའི་བཀའ་དྲིན་གྱིས། །ཆོས་ཐམས་ཅད་གཟིགས་པ་ཐོབ་པར་ཤོག །ཆོས་དཀར་
པོའི་འཕྲིན་ལས་འོད་སྟོང་གིས། །རྗེ་ཁྱོད་ཀྱི་དགོངས་དོན་གསལ་བྱེད་ཤོག། །།ཅེས་པ་འདི་ནི་ཁྲ་འབྲུག་ཏུ་རྗེ་
བཙུན་ཙོང་ཁ་པ་ཞལ་གཟིགས་དུས་སུ་མཛད་པའོ།། །།

228
ཞལ་གདམས་དང་མགུར་གླུ་གཅེས་བཏུས།